Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9864

3. Megjegyzés: A műszerrepülési eljárások kidolgozásában érintett szakértők részére ajánlott tájékoztató anyag a PANS-OPS (Doc 8168) II. kötetében található. 2007/70/II. szám 4.4.9 Repülőgép zajcsökkentő eljárások 4.4.9.1 Ajánlás – A zajcsökkentés érdekében kidolgozott repülőgép üzemeltetési eljárások feleljenek meg a PANS-OPS I. kötet V. rész (Doc 8168) előírásainak. 4.4.9.2 Ajánlás – A járató által egy repülőgép típus vonatkozásában kidolgozott zajcsökkentési eljárás minden repülőtérre azonos legyen. 4.5 A légijármű parancsnok kötelmei 4.5.1 Az ajtók bezárása után a légijármű parancsnoka felelős a fedélzeten tartózkodó összes személyzeti tag, utas és az elhelyezett teherárú biztonságáért. A parancsnok felelős továbbá a repülőgép üzemeltetéséért és biztonságáért attól a pillanattól kezdve, amikor a repülőgép a felszállás céljából történő indulásra készen áll addig, mikor az a repülés után végleg megáll és az elsődleges hajtómű egységeket leállítják. 4.5.2 A légijármű parancsnoka biztosítsa, hogy pontosan és részletesen betartsák a repülési ellenőrző jegyzékekre vonatkozó 4.2.5 pontban ismertetett előírást. 4.5.3 A légijármű parancsnoka felelős a legközelebbi illetékes hatóság lehető leggyorsabb értesítéséért a repülőgépet érintő bármely olyan balesetről, amelynek következménye bármely személy súlyos vagy halálos sérülése illetve a repülőgép vagy más anyagi javak jelentős károsodása. Megjegyzés: A „súlyos sérülés” kifejezés meghatározása a 13. Annex-ben található. 4.5.4 A légijármű parancsnoka felelős az összes, a repülőgépen tapasztalt vagy feltételezett meghibásodás jelentéséért a járató felé a repülés befejezését követően. 4.5.5 A légijármű parancsnoka felelős a 11.4.1 pontban ismertetett tájékoztatásokat tartalmazó útinaplóért vagy általános nyilatkozatért. Megjegyzés: A Közgyűlés 1956 június-július hónapjaiban, Caracasban tartott tizedik ülésszakán elfogadott A10-36 számú határozata értelmében a 9. Annex-ben ismertetett "Általános Nyilatkozat" (General Declaration) – amennyiben tartalmazza az Egyezmény 34. cikkelyében előírt tájékoztatásokat – a szerződő államok részéről az "Útinapló" (Journey Log Book) megfelelő változataként fogadható el. 4.6 A repülés-üzemi tiszt vagy szolgálatvezető kötelmei 4.6.1 A repülés-üzemi tiszt/szolgálatvezető – amikor a 4.2.1 pont előírásainak megfelelően repülésfelügyeleti feladatok ellátásával van megbízva – hajtsa végre a következőket:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes